
Selamu aljekum sheikh, jedno pitanje: Mogu li naklanjati sunet namaze od ***[podne](https://pitajucene.com/search/Podne/questions/ "Pretraži pitanja o Podne namazu")*** namaza poslje ikindije?


* 
* 
* 
* 
* 
* 
* 

 
Mogu li naklanjati sunet namaze od podne namaza poslje ikindije?

Sunnet namazi su dobrovoljni namazi na čijem svakodnevnom klanjanju u njihovom vremenu vjernik treba biti ustrajan zbog slijeđenja prakse Allahovog Poslanika, sallallahu alejhi ve sellem. A što se tiče nagrade, Ummu Habiba, radijallahu anha, prenosi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Ko klanja dvanaest rekata (dobrovoljnog namaza) u jednom danu i noći sagradit će mu se zbog njih kuća u džennetu.” Kaže Ummu Habiba: “Nisam ih izostavila kako sam za ovo čula od Allahova Poslanika, sallallahu alejhi ve sellem.” (Muslim) Imam Tirmizi bilježi vjerodostojan rivajet u kojem se pojašnjava koji su to dobrovoljni namazi: “… četiri prije podnevskog farza i dva poslije, dva rekata poslije akšamskog farza, dva rekata poslije jacijskog farza i dva rekata prije sabahskog farza.”


***[Mustehab](https://pitajucene.com/search/Mustehab/answers/ "Pretraži odgovore za Mustehab")*** je naklanjati te rekate zbog slijedećih hadisa:


Bilježi imam Tirmizi od Aiše, radijallahu anha, da je Allahov Poslanik, sallallahu alejhi ve sellem, kada ne bi klanjao 4 rekata prije podnevskog farza, klanjao bi ih poslije. ***[Hadis](https://pitajucene.com/search/Hadis/questions/ "Pretraži pitanja o hadisima")*** je hasen


Imam Muslim bilježi od Ummu Seleme, majke vjernika, radijallahu anha, da je Allahov Poslanik, sallallahu alejhi ve sellem, klanjao dva rekata poslije ikindije namaza. Ona ga je pitala o tim rekatima, na šta je rekao: “Posjetili su me ljudi iz (plemena) AbdulKajs, pa su me zadržali a da nisam klanjao dva rekata poslije ***[podne](https://pitajucene.com/search/Podne/questions/ "Pretraži pitanja o Podne namazu")***, e to su ta dva rekata.”


Allah zna najbolje!


Prof. ***[Abdullah Mujić](https://pitajucene.com/search/Abdullah+Muji%C4%87/answers/ "Pretraži odgovore od prof. Abdullah Mujić")***


Preuzeto sa zvaničnog facebook profila: <https://www.facebook.com/permalink.php?story_fbid=3520965071289124&id=1169169609802027>


